《咏志二十首 其八》
明代·黄佐

城隅有奇树，昔为霜所枯。东风旦夕至，枝条竞芬敷。

达官驾高马，万夫行避途。威光夺霆电，意气倾皇都。

逢时恣嘘噏，政道犹蒲卢。何哉仲尼志，浮海思乘桴。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。